**4 ÅR: KIRKEBOKA MI**

**ELVERUM KIRKE 03.03. 2012 kl 1100-1230**

|  |  |  |  |
| --- | --- | --- | --- |
| **TID** | **HVA** | **HVORDAN** | **HVORFOR** |
| 20 min | Åpning | * Barna sitter i ring. Leder må sitte så alle ser og bruke høy og tydelig stemme. * Sang * Lystenning * Undrerunde * Kjenne på dåpsvannet | * Tydelig start og retning på samlingen. * Sang inkluderer og aktiviserer. Lær barna sanger som skal synges i gudstjenesten søndag. * Lystenning er som en liturgi, godt og meditativt. * Undring setter ord på mye av det barna kan lure på. * Viktig å knytte dåpen til det som skjer i kirka. De vil forstå dåpshandlingen bedre på søndag. |
| 15 min | Fortelling | * Fortelle Jesus metter 5000 på flanellograf. Husk å lære fortellingen godt på forhånd. * Undring rundt fortellingen * «Leke» fortellingen gjennom å spise luftbrød og luftfisk, og samle inn restene etterpå. | * Det er mye læring i en fortelling. Barna er gode lyttere hvis det er en god forteller. * Undring belyser innholdet i fortellingen, så barna kan forstå bedre. * Barn bearbeider all kunnskap gjennom lek. Dette hjelper både på forståelsen og på å huske fortellingen. |
| 20 min | Formings-aktivitet | * Lage brød (male) og fisk (mosegummi). * Dersom det ikke er bord i kirka, kan du legge ut voksduker på gulvet. * Husk å gjøre klart mest mulig på forhånd av det dere skal bruke, så du ikke bruker mye tid på å sette fram og dele ut. | * Fortellingen bearbeides gjennom å lage noe.   Dette er også en fin samarbeidsaktivitet for foreldre og barn. Husk å lage en aktivitet tilpasset fireåringen. |
| 10 min | Kaffe/saft | * Sett fram kaffe, saft og kjeks på et bord. * Alle forsyner seg etter hvert som de er ferdig med det de lager. | * Det er viktig at barna får røre på seg og prate litt etter at de nå har vært stille og konsentrert lenge. * Dette er også en fin arena for foreldrene å bli kjent. |
| 20  min | Skattejakt | * Barna holder hverandre i hendene når vi går rundt og leter. Leder går først. Bruk tid på å gå rundt til alle de spennende stedene i kirka før dere finner skatten. * Skatten er en skattkiste full av klinkekuler. Barna får velge en kule hver. Barna får med skatten hjem. * Snakk om skatten i ringen etterpå. | * Kirka er et spennende rom for barna – og det å få muligheten til å kikke over kanten på prekestolen eller galleriet er stor stas. * En slik runde gir barna en eierfølelse over rommet. * Klinkekula er unik, akkurat som barna er unike. |
| 5  min | Avslutning | * Si litt om gudstjenesten i morgen. * Sang * Takk for i dag | * Det er viktig å forberede barna på at det er annerledes i kirka søndag. Flere folk, prest, organist, kanskje dåpsbarn. * Det er godt for barna å være godt forberedt. |